Bromide (kulturang Hapon)

Sa kulturang Hapon, an   sarong kategorya nin mga komersyal na retratong potograpiko nin mga artista kabali an mga geisha, mga parakanta, mga aktor asin aktres kan entablado asin pelikula, asin mga sikat sa isports. An paggamit kan terminong "bromide" o "promide" nangyayari kapag an papel na bromide an talagang ginamit para sa retrato.

An mga imprintang bromide gibo sa papel na may silver bromide, kaya nagreresulta nin pagkasensitibo sa liwanag asin nagagamit para sa pagpadakula.  An paggamit kaini nagpoon kan mga taon 1880, asin huli ta igwa an mga ini nin manlaen-laen na pakagibo, an mga ini an nagin pangenot na papel para sa itom asin puti na potograpiya kan mga taon 1900.

 Etimolohiya 
Kan taon 1921 an Marubell Company nagpoon na mag merkado nin mga retrato kan mga artista sa pangaran na   .  An enot sa mga ini iyo an sarong retrato kan aktres sa pelikula na si Sumiko Kurishima . Ipinabakal ni Marubell an papel pangretrato bilang "bromide", asin an mga nagibo nang retrato kaini bilang "Promide". An duwang tataramon sa kahurihurihi nagin magkapareho asin sa pag'oltan kan kabangaan kan dekada 1940 asin huring parte kan dekada 1980 an mga benta kan "mga bromide" ginamit tanganing masukol an popularidad kan mga Japanese idols.

An paggamit kan terminong "bromide" na nagtukdon sa apodon na potograpiya kan mga artista nagdadanay bilang parte kan popular na kaisipan kan mga Hapon, asin an mga librong reperensya arog kan Kōjien Dictionary asin NHK 's Broadcasting Glossary minimidbid an termino bilang siring. An "Promide" ginagamit sana sa pagsambit sa mga bromide kan Marubell Company.

 Rekord kan mga kinita 
An mga rekord nin benta ipinaluwas nin bulanan na basehan para sa minasunod na mga kategorya: "Mga Parakanta na Lalaki", "Mga Parakanta na Babae", "Mga Aktor", asin "Mga Aktres". An mga bromide nagdadanay na sarong popular na produkto sa industriya nin mga idolo sagkod ngonyan.

 Kasaysayan 

 Kasaysayan kan mga bromide sa Hapon 
Sa bilog na panahon nin Edo, an ukiyo-e (mga imprinta sa kahot asin mga pinta) gibo sa mga popular na aktor na Kabuki (na inaapod na yakusha-e ) asin mga sumo wrestler (na inaapod na sumo-e ). Pagkatapos kan panahon nin Meiji, ini sinalidahan nin mga imported na mga retratong hale sa potograpiya, dawa ngani dai pa ini inaapod na "bromides" kan panahon na idto. . 

Kan panahon na an Shochiku Cinema nagtundog kan Shochiku Kamata Studios kan 1921, an mga photoshop kan banwaan nagpoon na magprodusir nin mga retrato kan mga popular na aktres kan panahon na idto arog ni Sumiko Kurishima asin Yoshiko Kawada .

Bago an gera, garo baga kadakol na mga parakolekta nin bromide an may kaisipan na magin "saro sana an tawong iyan." Narisa na an mga bromide kan aktor na Hapon na si Kazuo Hasegawa maati, maluway na tiglahid ini nin mga panyo tanganing dai magasgasan. Ilinadawan ni Marubell an mga bromide bilang "mga retrato para sa mga tagahanga." An kompanya naggamit nin mga retrato kun saen an mga mata kan mga aktor nakaatubang sa enotan, asin pig-retouch man an mga imahe tanganing tawan sinda nin mas hoben na itsura. An mga bromide kan mga aktor na Amerikano asin Europeo arog ni Jack Mulhall ipinabakal man. 

 Pankinaban na kasaysayan kan pag-imprenta nin bromide 
Kan huring parte kan dekada 1890 sa Germany, an potograpiya na dating sarong dai maabot na libangan para sa kadaklan huli sa gastos kaini, nagin nang abot kaya huli sa mga pag-uswag sa teknolohiya sa larangan kaini.  An NPG (Neue Photographische Gesellschaft lit. ' New Photographic Society '), sarong kompanya nin nag-imprenta nin bromide sa retrato, pigtukod ni Arthur Schwarz kan Hulyo 1894 sa Schöneberg, Germany.. Huli sa manlaen-laen na mga patente kan NPG na narehistro sa iba ibang nasyon poon 1895 sagkod 1897, an NPG nakapagpartner sa kadakol pang ibang mga kumpanya sa London, New York, asin Paris, kaiba an iba pa.

Personal na nagpasalamat si Wilhelm II sa NPG sa pag-imprenta nin mga kopya kan saiyang retrato para sa lambang pampublikong edipisyo sa nasyon. 

 Mga kontemporanyong porma nin bromide 

 Sa Japan 
An mga bromide makukua pa man giraray sa modernong aldaw, asin nahihiling man an representasyon sa mas bagong porma kan media kan Hapon. An mga bromide makukua sa ibang sektor kan industriya nin libangan sa Hapon, arog kan sa Pokémon, na may mga photocard kaini kan manlaen-laen na mga paratokdo asin kan saindang mga kakaibang mga kasosyo sa Pokémon. An mga bromide nin Pokémon dai ipinapabakal nin indibidwal, kundi kabali sa mga pakete nin chewing gum, na pirmeng nagreresulta sa mas halangkaw na presyo kan pagpabakal.

Dawa sa Japanese steampunk na prangkisa nin media kan Sega na Sakura Wars, an mga maabot na edisyon nin kawat kan serye nagtatampok nin mga kolektibong bromide na mga postcard na nagpapahiling nin mga karakter sa saindang orihinal na porma hali sa enot na kawat, na may kaibang halipot na deskripsyon. 

 Sa Korea 
An terminong ini aktibong ginagamit sa kulturang Koreano, kun saen ini an pangaran kan sarong magasin na K-pop .  Base sa paggamit kan termino, halimbawa, mga paratinda nin mga produktong K-pop sa eBay, an "bromide" ibig sabihon kn sarong kadakulaon na retrato o sadit na poster nin sarong artista sa matagas na papel na may laminadong patos o makinang na pakagibo.

 Mga Reperensya 


 .
 .






Kategorya:Japanese idols
Kategorya:Japanese popular culture
Kategorya:Portrait photography
Kategorya:Articles containing Japanese-language text
Kategorya:Pages with unreviewed translations